#

#

#

#

#  L A T V I J A S R E P U B L I K A S

##  A M A T A S N O V A D A P A Š V A L D Ī B A

Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: amatasdome@and.lv,

# A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950

#

AMATAS NOVADA PAŠVALDĪBAS ĀRKĀRTAS DOMES

SĒDES PROTOKOLS

**Nr. 5**

Amatas novada Drabešu pagastā 2017. gada 29. marts

Domes sēde sasaukta un atklāta plkst.15.00.

**Domes sēdi vada:** Amatas novada domes priekšsēdētāja Elita Eglīte.

**Piedalās deputāti:** Elita Eglīte, Andris Jansons, Ingrīda Lāce, Jānis Kārkliņš, Modris Veitners, Solvita Krastiņa, Olita Elmere, Āris Kazerovskis, Pēteris Grugulis, Sarmīte Sviderska, Valdis Lācis.

**Nepiedalās deputāti:** Guna Kalniņa-Priede (slimības dēļ), Pēteris Ontužāns (slimības dēļ), Inese Varekoja (slimības dēļ), Arnis Lemešonoks (slimības dēļ).

**Piedalās pašvaldības darbinieki:** IzpilddirektorsMāris Timermanis.

**Protokolē:** Bāriņtiesas sekretāre Dinija Baumane.

**Darba kārtība:**

1. **Par ilgtermiņa aizņēmumu Amatas novada Drabešu internātpamatskolas ēku pārbūves un teritorijas labiekārtošanas realizācijas nodrošināšanai.**

**1.§**

**Par ilgtermiņa aizņēmumu Amatas novada Drabešu internātpamatskolas ēku pārbūves un teritorijas labiekārtošanas realizācijas nodrošināšanai**

Ziņo novada domes priekšsēdētāja E. Eglīte.

Saskaņā ar Amatas novada izglītības iestāžu optimizācijas plānu un nodrošinot Amatas novada domes 22.02.2017. sēdes lēmuma Nr.1.§ “Par Amatas novada Drabešu internātpamatskolas likvidēšanas uzsākšanu, Drabešu sākumskolas reorganizāciju un jaunas izglītības iestādes izveidošanu” (sēdes protokols Nr.2) un 23.03.2017. sēdes lēmuma Nr. 1. § „Par grozījumiem Amatas novada domes 22.02.2017. sēdes lēmumā ,,Par Amatas novada Drabešu internātpamatskolas likvidācijas uzsākšanu, Amatas novada Drabešu sākumskolas reorganizāciju un jaunas izglītības iestādes izveidošanu”” (sēdes protokols Nr.4) izpildi, pamatojoties uz likumu „Par valsts budžetu 2017. gadam”, „Par pašvaldībām” 21. panta pirmās daļas 19. punktu, „Par pašvaldību budžetiem” 22., 22.1, 24. pantiem, LR Ministru kabineta 25.03.2008. noteikumu Nr.196 „Noteikumi par pašvaldību aizņēmumiem un galvojumiem” 15.1. punktu, kā arī saskaņā ar 10.03.2017. Amatas novada pašvaldības Iepirkuma komisijas sēdes lēmumu un atbilstoši kopējām plānotajām pārbūves un labiekārtošanas izmaksām 476 900.00 EUR apmērā,

**Amatas novada dome**, atklāti balsojot (**PAR** – 11: Elita Eglīte, Andris Jansons, Ingrīda Lāce, Jānis Kārkliņš, Modris Veitners, Solvita Krastiņa, Olita Elmere, Āris Kazerovskis, Pēteris Grugulis, Sarmīte Sviderska, Valdis Lācis; **PRET** – nav; **ATTURAS** – nav), **nolemj:**

1. Lai nodrošinātu jaunas izglītības iestādes funkciju izpildi Amatas novada Drabešu internātpamatskolas telpās, veikt nekustamā īpašuma „Drabešu internātskola”, Drabešu pagasts, Amatas novads, kadastra Nr. 4246 005 0132, ēku pārbūves un teritorijas labiekārtošanas darbus sekojošās kārtās:
	1. Drabešu internātpamatskolas telpu daļēja atjaunošana par pirmsskolas izglītības iestādi;
	2. Drabešu internātpamatskolas pirmsskolas izglītības iestādes aprīkojuma iegāde;
	3. Būvniecības ieceres dokumentācijas izstrāde:
		1. Telpu grupas vienkāršotai atjaunošanai;
		2. Vienkāršotai fasādes atjaunošanai (jumta seguma maiņai) Drabešu internātpamatskolā;
		3. Drabešu internātpamatskolas telpu daļēja atjaunošana par pirmsskolas izglītības iestādi 2. stāvā;
	4. Telpu grupas vienkāršotā atjaunošana;
	5. Vienkāršota fasādes atjaunošana (jumta seguma maiņa) Drabešu internātpamatskolā;
	6. Drabešu internātpamatskolas telpu daļēja atjaunošana par pirmsskolas izglītības iestādi 2. stāvā;
	7. Rotaļlietu iegāde Drabešu internātpamatskolas pirmsskolas izglītības iestādei 2. stāvā;
	8. Mācību telpu mēbeļu un papildus aprīkojuma iegāde;
	9. Labiekārtošanas darbi Drabešu internātpamatskolas teritorijā.
2. Lūgt pašvaldību aizņēmumu un galvojumu kontroles pārraudzības padomei atļaut Amatas novada pašvaldībai ņemt aizņēmumu no Valsts kases līdz **476 900.00** **EUR** (četri simti septiņdesmit seši tūkstoši deviņi simti *euro* un 00 centi) ar Valsts kases noteikto gada procentu likmes fiksēšanas periodu ik pēc 1 gada Amatas novada Drabešu internātpamatskolas ēku pārbūves un teritorijas labiekārtošanas realizācijas nodrošināšanai 2017. gadā.
3. Aizņēmumu izņemt sākot no 2017. gada maija mēneša pēc pieprasījuma atbilstoši veiktajām iepirkuma procedūrām.
4. Aizņēmumu ņemt uz 12 (divpadsmit) gadiem.
5. Aizņēmuma pamatsummas atmaksu sākt veikt ar 2017. gada decembri saskaņā ar aizņēmuma atmaksas grafiku.
6. Aizņēmuma atmaksu garantēt ar pašvaldības budžetu.
7. Kontroli par lēmuma izpildi uzdot Amatas novada domes priekšsēdētājai E. Eglītei.

**Sēdes jautājums izskatīts.**

**Kārtējā domes sēde: 2017. gada 19. aprīlī plkst. 14.00.**

Sēde slēgta plkst. 15.10.

Sēdes vadītāja,

Amatas novada domes priekšsēdētāja Elita Eglīte

 29.03.2017

Sēdes protokolists Dinija Baumane